| *Alectoris* |
| --- |
| Perdiz común ou perdiz rubia(*Alectoris rufa*) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Galliformes |
| Familia: | Phasianidae |
| Subfamilia: | Perdicinae |
| Xénero: |  ***Alectoris*** Kaup, 1829 |

 |
| Área de distribución das especies de AlectorisÁrea de distribución das especies de *Alectoris*Área de distribución das especies de *Alectoris* |
| Especies |
| *Véxase o texto* |

Perdiz chucar (*Alectoris chukar*).
Perdiz grega (*Alectoris graeca*).
***Alectoris*** é un xénero aves da orde dos galiformes, familia dos fasiánidos e subfamilia dos perdicinos, que se distribúen polo sur de Europa, norte de África, Arabia e Asia ata o Tíbet e o leste da China. 

Especies deste xénero foron introducidas en Norteamérica, Nova Zelandia e Hawai.

Características
---------------

Son aves non migratorias que habitan montes e lombeiros. Chocan ata 20 ovos nos seus niños e aliméntanse principalmente de sementes e dalgúns insectos.

Taxonomía
---------

### Descrición

O xénero foi descrito en 1829 polo naturalista alemán Johann Jakob Kaup.

### Etimoloxía

O nome científico *Alectoris* deriva do grego antigo ἀλέκτωρ -ορος *aléktōr, -oros*, 'galo'.

### Especies

Na actualidade, segundo o Sistema Integrado de Información Taxonómica, recoñécense, dentro do xénero as sete especies seguintes:

* *Alectoris barbara* (Bonnaterre, 1792)
* *Alectoris chukar* (J. E. Gray, 1830)
* *Alectoris graeca* (Meisner, 1804)
* *Alectoris magna* (Prjevalsky, 1876)
* *Alectoris melanocephala* (Ruppell, 1835)
* *Alectoris philbyi* Lowe, 1934
* *Alectoris rufa* (Linnaeus, 1758)

#### A perdiz común

Das especies mencionadas, a 'perdiz común', ou 'perdiz rubia', *Alectoris rufa*, é a máis codiciada no mundo cinexético pola súa rapidez de vo e dificultade para ser abatida. Considérase *a raíña da caza menor* polo que foi introducida noutros lugares fóra da súa área de distribución orixinal. Considérase unha especie autóctona da península Ibérica, aínda que outras subespecies distribúense por outros lugares e illas do continente europeo.

A perdiz común mide uns 34 cm de lonxitude. Posúe plumas pardovermellas coa gorxa branca e franxas escuras na parte superior do peito. As patas e o peteiro son vermellos. Viven en lugares rochosos, terreos secos e monte baixo de España, Portugal, Francia, sur do Reino Unido, Illas Baleares, Córsega e nalgúns lugares de Italia.

A alteración do seu hábitat pola construción de infraestruturas e actividades humanas, a presión cinexética excesiva e incontrolada e a alteración xenética pola mestura de especies entre as poboacións silvestres con perdices de granxa máis "mansas", convertérona nunha especie vulnerable.

Dentro esta especie recoñecense as seguintes subespecies: 

* *A. rufa hispánica* (noroeste peninsular)
* *A. r. intercedens* (leste e sur peninsular)
* *A. r. australis* (Canarias)
* *A. r. laubmani* (Baleares)
* *A. r. rufa* (Francia)
* *A. r. madereinsis* (Madeira)
* *A. r. corsa* (Córsega)

Notas
-----

1. 1 2  *Alectoris* Kaup, 1829 no ITIS.
2. ↑  Alectoris no *Merriam-Webster Unabiged Dictionary*.
3. ↑  perdiz no *Dicionario da RAG*.
4. ↑  Penas Patiño, Xose M. Carlos Pedreira López e Calros Silvar (1991): *Guía das aves de Galicia*. A Coruña: Bahia Edicións. ISBN 84-8767-406-2.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alectoris Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Alectoris*** |

### Bibliografía

* Madge, Steve; McGowan, Philip J. K. & Kirwan, Guy M. (2002): *Pheasants, partidges and grouse: a guide to the pheasants, partridges, quails, grouse, guineafowl, buttonquails and sandgrouse of the world.* Londres: Christopher Helm. ISBN 0-7136-3966-0.

### Outros artigos

* Fasiánidos
* Perdicinos

### Ligazóns externas

* *Alectoris* na ADW.
* *Alectoris*, en Pheasants, partridges, francolins. Na IOC World Bird List (version 8.2, 2019. (Lista de aves do mundo, do Congreso Ornitolóxico Internacional).

|  |  |
| --- | --- |
| Control de autoridades | 
* Wd: Q526626
* BRE: 2059212
* MAG: 2777257113

 |

|  |  |
| --- | --- |
| Identificadores taxonómicos | 
* ADW: Alectoris
* Dyntaxa: 1016706
* EOL: 45510640
* EPPO: 1ALCTG
* FE: 96436
* FE-New: ID
* Fossilworks: 365988
* GBIF: 2474025
* iNaturalist: 845
* ITIS: 175907
* NBN: NHMSYS0000530142
* NCBI: 9077
* Soortenregister: 172146

 |